****

**Pravila nagradnog natječaja „Moj Osijek“**

Grad Osijek (F. Kuhača 9, 31000 Osijek, OIB: 30050049642) organizira natječaj pod nazivom „Moj Osijek“ u svrhu obilježavanja Dana Grada Osijeka kroz aktivaciju sugrađanki i sugrađana koji će vlastitim fotografijama i video zapisima čestitati 234. Dan grada Osijeka koji se obilježava 2. prosinca 2020. godine.

Natječaj će se provoditi putem Facebook stranice Grada Osijeka, a u natječaju mogu sudjelovati sve punoljetne osobe s prebivalištem ili boravištem na području Grada Osijeka koje u navedenom razdoblju uspješno podnesu autorsku fotografiju i/ili video.

Fotografija i video se prijavljuju isključivo u digitalnom obliku slanjem u Inbox Facebook stranice [Grada Osijeka](https://www.facebook.com/gradosijekofficial).

**Trajanje natječaja:**

Natječaj traje od **27. 11. 2020. do 5.12. 2020**. Uradci se zaprimaju do **1.12.2020. do 23:00** sata, a objavljuju 2.12.2020. tijekom cijeloga dana. Zaprimljene fotografije objavit će se u zajedničkom albumu s opisom autora na Facebook stranici Grada Osijeka, dok će se video materijali objaviti na službenom [You Tube](https://www.youtube.com/c/gradosijek) kanalu Grada Osijeka. **Glasovanje traje od 2.12.2020. zaključno do 5.12.2020. u 12:00 sati.** Sudionici natječaja mogu poslati samo jednu fotografiju ili video uradak. Fotografija i video se prijavljuju isključivo u digitalnom obliku slanjem poruke na Facebook stranicu [Grada Osijeka](https://www.facebook.com/gradosijekofficial).

**Nagrade:**

Nagradu će dobiti 5 (pet) fotografija i 5 (pet) video uradaka koji na Facebook stranici Grada Osijeka (fotografije) i YouTube kanalu (video) dobiju najviše glasova, odnosno pozitivnih reakcija putem gumba *Sviđa mi se*/*Like* .

Nagradni fond uključuje deset poklon paketa poznatih osječkih tvrtki.

**Proglašenje i objava:**

Proglašenje najboljih fotografija i videa biti će 5.12.2020. Pobjednički uradci će biti objavljeni na Facebook stranici Grada Osijeka, a autori pobjedničkih fotografija i videa biti će kontaktirani putem Facebook profila s kojeg su iste dostavili.

Dostavom fotografija i videa sudionici natječaja prihvaćaju javnu objavu osobnih podataka za potrebe provedbe nagradnog natječaja.

**Preuzimanje nagrade:**

Dobitnici će nagrade preuzeti u roku od pet (5) radnih dana od dana primitka obavijesti o dobivenoj nagradi. Ako dobitnik nagradu ne podigne u navedenom roku, gubi pravu na istu a Grad Osijek nagradu će uručiti sljedećem sudioniku koji je imao najveći broj glasova.

Preuzimanjem nagrade prestaju sve daljnje obveze Grada Osijeka kao organizatora natječaja prema pobjednicima.

**Ostale važne napomene:**

* Natjecatelji smiju koristiti isključivo samo one radove na koje imaju autorsko pravo. Grad Osijek zadržava pravo isključivanja neprimjerenih fotografija i videa iz Natječaja.
* Dostavom fotografija i videa sudionici natječaja daju pravo Gradu Osijeku da iste koristi u prezentaciji kao i objavama na portalima i društvenim mrežama.
* Slanjem fotografija i videa na nagradni natječaj, sudionici prihvaćaju sve navedene uvjete određene Pravilima natječaja.

 **Upute za slanje uradaka:**

* Foto čestitku ili video čestitku potrebno je poslati porukom na Facebook stranicu Grada Osijeka s naznakom Za nagradni natječaj ,,Moj Osijek''
* Fotografije će se objaviti 2.12. u albumu ,,Moj Osijek, čestitke građana povodom 234. Dana grada Osijeka.
* Video čestitke objavljuju se na YouTube kanalu Grada Osijeka pod playlistom ,,Moj Osijek, čestitke građana povodom 234. Dana grada Osijeka
* Glasuje se od trenutka objave čestitki do 5.12. u 12:00 sati.